ભરૂચના વસંત મીલની ચાલમાં રહેતા જગદીશ ઉર્ફે પપ્પુ હમીર સિંગલનાઓ કોન્વેન્ટ સ્કૂલ પાસે પીપર, બિસ્કિટ વેચી ધંધો કરતો હોય તેની બાજુમાં રહેતા લક્ષ્મણ ઉર્ફે લખું આનંદએ તેની પાસે આવી 10 રૂપિયા ઉછીના માંગ્યા હતા. જગદીશે તેને રૂપિયા આપવાની ના પાડતા ઉશ્કેરાયેલા લક્ષ્મણે તેની પાસેના ચપ્પુ વડે હુમલો કરી જગદિશ પર ઘા કરી દેતાં તેને ગંભીર ઇજાઅ થઇ હતી. ઇજાગ્રસ્તને પ્રથમ સિવિલ હોસ્પિટલ અને ત્યાર બાદ પટેલ વેલ્ફર ખાતે સારવાર અર્થે ખસેડવામાં આવ્યો હતો. બનાવ અંગેની જાણ બી ડિવિઝન પોલીસ મથકે કરાતા પોલીસે ફરિયાદ નોંધી વધુ તપાસ હાથ ધરી છે.